钦定古今图书集成/历象汇编/历法典/第105卷 > 《新法历书三》 > 图
## 钦定古今图书集成/历象汇编/历法典/第105卷 > 《新法历书三》 > 图

问何为视差曰如一人在极西一人在极东同一时仰观七政则其躔度各不同也七政愈近人者差愈大愈远者差愈小月最大日次之荧惑次之岁星又次之填星最小几于无有故知月最近填星最远也如上图丙为地甲为东目

乙为“西目”，甲望戊月在己度，乙则在庚度，甲望丁星
在辛度，乙则在壬度。己庚差大，则月去人近，辛壬差
小，则星去人远也。

问：“东西相去，既是极远，何以得同在一时，仰观七政？”
曰：“此在一时一地，亦可测之。特缘算数所得，难可遽
明，故以东西权说。若月食，则亦东西同时，两地并测，
亦足证知也。”

问：“何以知七政之上，复有恒星之天？”曰：“恒星布列，终
古常然而一体东行，行度最迟，殆如不动。既与七政
异行，知其不得共居一天也。故当别有一恒星之天，
众星皆丽其上矣。”

问：“恒星，天之上，何以知有宗动无星之天？”曰：“七政恒
星，其运行皆有两种。其一自西而东，各有本行，如月
二十七日而周日，则一岁此类是也。其一自东而西，
一日一周者是也。非有二天，何能作此二动？故知七
政恒星之上，复有宗动一天，牵掣诸天，一日一周，而
诸天更在其中，各行其本行也。又七政恒星，既随宗”
动西行，一日而周，其为“戚速”，殆非思议所及。而诸天
又欲各遂其本行，一东一西，势相违悖。故近于《宗动》
东行极难；远于《宗动》东行渐易。此又七政恒星迟速
所因矣。

问：“宗动天之上，又有常静大天，何以知之？”曰：“今所论
者，度数也。姑以度数之理明之。凡测量动物，皆以一
不动之物为准。譬如舟行水中，迟速远近若干道里，
何从知之？以离地知之，地本不动故也。若以此舟度
彼舟，何从可得？诸天自宗动以下，随时展转，八极不
同，二行各异。若以动论动，杂糅无纪，将何凭借，用资”
考算。故当有不动之天，其上有不动之道。不动之极，
然后诸天运行，依此立算。凡所云某曜若干时，行天
若干度，分若干时，一周天之类，所言天者，皆此天也。
历家谓之天元道。天元极、天元分，至此皆系于静天，
终古不动矣。

常静篇第二

《总论》：〈凡一条：〉

《常静天》者有三理：一为此下各动天之一切诸点。

七政恒星彗孛及诸道诸圈之交之分，但须测算者，总名为点。不言星者，交与分非星也。日月大矣，亦言“点。” 凡测皆测其心，心则点也。

借此天以测知其所在也。二为测各动天运行之时
之度，与夫各点之出入隐见，以定岁月日时也。三为
测诸动天之各点，相去离几何也。凡常静天上诸名，
皆系之天元，因其不动，以验他动也。其最尊者有三
圈：一曰天元赤道圈。〈或称中圈或称腰圈下文通用〉以定诸点：二曰
“天元地平圈。”

或称四方圈，或称“八风” 圈，或称“分光圈” ，下文皆通用之。

以验运行。三曰天元距圈。〈或称去离圈下文通用〉以辨去离。

《论三圈》，〈凡七章。〉

论《天元赤道圈》，〈凡一条：〉

《天元赤道》者，系于宗动之天，平分天体者也。

各圈各有心，天元赤道之心即“《大寰》之心” 也，即地心也。各圈各有极，各有轴，天元赤道之极之轴即“《大寰》之极之轴” 也，即“地之极之轴” 也。

《天元》赤道之左右各有距等圈。以度论，则九十为天。